
Správa o činnosti Akademického senátu  UKF v Nitre za rok 2019

V súlade so zákonom č. 131/2002 Z. z. o vysokých školách a o zmene a doplnení niektorých zákonov predkladá Akademický senát Univerzity Konštantína Filozofa v Nitre (ďalej len AS UKF v Nitre) správu o činnosti za rok 2019. 
AS UKF v Nitre je najvyšším iniciatívnym, koordinačným a kontrolným orgánom univerzitnej samosprávy. Činnosť AS UKF v Nitre sa odvíjala od kompetencií, ktoré definuje Zákon 
o vysokých školách, Štatút UKF v Nitre a Rokovací poriadok AS UKF v Nitre. 

V roku 2019 mal akademický senát v zmysle platných predpisov 27 členov. Zastúpenie členov akademických obcí jednotlivých fakúlt a akademickej obce celoškolských pracovísk 
a rektorátu v AS UKF v Nitre bolo nasledovné: za každú fakultu 5 členov, z toho 3 reprezentujú zamestnaneckú časť akademickej obce príslušnej fakulty UKF v Nitre, 2 študentskú časť akademickej obce príslušnej fakulty UKF v Nitre a 2 členovia zamestnaneckú časť ďalších súčastí UKF v Nitre. 

Zamestnanecká časť akademického senátu
	FPV 
RNDr. Hilda Kramáreková, PhD. 
doc. PaedDr. Gabriela Pavlovičová, PhD. 
PaedDr. Peter Švec, Ph.D.

	FSŠ 
RNDr. Štefan Balla, PhD.
doc. PhDr. Ján Gallik, PhD. 
Ing. Rastislav Žitný, PhD.

	FSVaZ 
PhDr. Jozefína Mesárošová, PhD.
PhDr. Miroslava Líšková, PhD.
JUDr. PhDr. Barbara Pavlíková, PhD. – do 15. 9. 2019
PhDr. Dana Brázdilová, PhD. – od 6. 11. 2019
	FF 
prof. PaedDr. Zdenka Gadušová, CSc. 
prof. PhDr. Peter Ivanič, PhD.
PhDr. Tomáš Koprda, PhD. 

	PF 
doc. PaedDr. Jana Depešová, PhD. 
doc. PaedDr. Viera Tomková, PhD. 
doc. PaedDr. Vladimír Šutka, CSc. 
	
Rektorátne pracoviská 
Ing. Stanislav Ďurfina
Ing. Dagmar Mešárová



Študentská časť akademického senátu
	FPV
Mgr. Ján Francisti 
PaedDr. Renáta Vágová 

	FSŠ
Martin Bohuš
PhDr. Lenka Tkáč-Zabáková – do 30. 8. 2019
Mgr. Rudolf Radics – od 6. 11. 2019 

	FSVaZ
Katarína Dakóová
Mgr. Katarína Dančová
	FF
Lukáš Belejkanič
Lucia Andrea Beňová – do 31. 8. 2019
Mgr. Barbora Jančiová – od 6. 11. 2019

	PF
Mgr. Viktória Kyselová
Bc. Lukáš Žiačik 




	Predsedníctvo
doc. PaedDr. Gabriela Pavlovičová, PhD. – predsedníčka
PhDr. Jozefína Mesárošová, PhD. – podpredsedníčka
RNDr. Štefan Balla, PhD.
prof. PhDr. Peter Ivanič, PhD.
Ing. Dagmar Mešárová
doc. PaedDr. Viera Tomková, PhD.
PhDr. Lenka Tkáč-Zabáková – do 30. 8. 2019
Mgr. Viktória Kyselová – od 9. 12. 2019


	Ekonomická komisia
prof. PhDr. Peter Ivanič, PhD. – predseda
RNDr. Štefan Balla, PhD.
doc. PaedDr. Jana Depešová, PhD.
PhDr. Miroslava Líšková, PhD.
Ing. Dagmar Mešárová
PaedDr. Peter Švec, Ph.D.
Mgr. Jan Francisti

	Volebná komisia
Ing. Rastislav Žitný, PhD. – predseda
Ing. Stanislav Ďurfina
PhDr. Tomáš Koprda, PhD.
RNDr. Hilda Kramáreková, PhD.
PhDr. Jozefína Mesárošová, PhD.
doc. PaedDr. Vladimír Šutka, CSc.
Lucia Andrea Beňová – do 31. 8. 2019
Bc. Katarína Dakóová – od 9. 12. 2019


	Legislatívna komisia
JUDr. PhDr. Barbara Pavlíková, PhD. – predsedníčka – do 15. 9. 2019
doc. PaedDr. Viera Tomková, PhD. – predsedníčka – od 9. 12. 2019
PhDr. Dana Brázdilová, PhD. – od 9. 12. 2019
Ing. Stanislav Ďurfina
prof. PaedDr. Zdenka Gadušová, CSc.
doc. PhDr. Ján Gallik, PhD. 
RNDr. Hilda Kramáreková, PhD.
Mgr. Renáta Vágová




Činnosť senátu už tradične prebiehala na troch úrovniach: individuálne štúdium predkladaných materiálov na rokovanie a ich pripomienkovanie, prerokúvanie materiálov v predsedníctve 
a komisiách akademického senátu a prerokúvanie a schvaľovanie materiálov v pléne akademického senátu. Zasadnutia AS UKF v Nitre prebiehali v súlade s Rokovacím poriadkom AS UKF v Nitre. Podkladové materiály na rokovanie boli k dispozícii na stiahnutie v internom informačnom systéme DOC pre všetkých členov senátu. O zvolaní zasadnutia a programe rokovania bola informovaná celá akademická obec prostredníctvom oznamu na webovom sídle univerzity. Integrálnou súčasťou programu rokovaní AS UKF v Nitre v roku 2019 boli aj podnety členov akademického senátu a členov akademickej obce zamerané na riešenie problémov celouniverzitného či parciálneho charakteru. 

Akademický senát zasadal v roku 2019 päťkrát: 18. februára 2019, 1. apríla 2019, 27. mája 2019, 7. októbra 2019 a 9. decembra 2019. 
Zasadnutí AS UKF v Nitre  sa ako hostia spravidla zúčastňovali členovia Vedenia UKF v Nitre, dekani fakúlt,  predsedovia akademických senátov fakúlt a iní vedúci zamestnanci. Priebeh 
a výsledky rokovaní sú zaznamenané v zápisniciach priebežne zverejňovaných v internom informačnom systéme DOC a zasielaných elektronickou poštou v súlade s čl. 3 ods. 6 Rokovacieho poriadku. 


Činnosť komisií

Komisie AS UKF v Nitre sa v zmysle náplne svojej práce schádzali pred plenárnymi zasadnutiami a predrokovali materiály predkladané do pléna. Vďaka ich aktivite bolo rokovanie v pléne efektívne, keďže pripomienky členov komisií predkladateľ operatívne vkomponoval do svojich návrhov. 

Ekonomická komisia uskutočnila počas roka 2019 niekoľko zasadnutí, kde prerokovala viacero materiálov k ekonomickým otázkam univerzity. S veľkou zodpovednosťou pripravovala návrhy uznesení k dokumentom ekonomickej povahy, ktoré boli následne schvaľované v pléne senátu. 
Kľúčovou aktivitou v tejto oblasti bol rozpočet UKF v Nitre, rozpis dotácie UKF na rok 2019, úpravy dotácie UKF na rok 2019 a Výročná správa o hospodárení UKF v Nitre za rok 2018. 
V období riešenia rozpočtu univerzity sa rokovania komisie  zúčastňovali rektor a kvestorka univerzity. V roku 2019 sa dôležitým bodom rokovania stala aj valorizácia platov zamestnancov a doktorandov. Súčasťou rokovania komisie boli aj stanoviská k nájomným zmluvám, ktoré UKF v Nitre pravidelne uzatvára. V diskusiách sa riešili prebiehajúce investičné aktivity univerzity (hlavne rekonštrukcia ŠD Brezový háj), využitie niektorých voľných priestorov. Členovia ekonomickej komisie zodpovedne a fundovane analyzovali 
a pripomienkovali materiály predkladané na rokovanie akademického senátu.

Legislatívna komisia zasadala vždy v súvislosti s pripomienkovaním legislatívnych materiálov, ktoré boli predložené na rokovanie akademického senátu. V roku 2019 zasadala štyrikrát, a to 12. februára, 27. mája, 7. októbra a 9. decembra. 
Na svojom zasadnutí dňa 12. februára prerokovala:
· návrh na uzavretie nájomnej zmluvy s Argematic, spol. s. r. o., so sídlom 949 05 Nitra, Novozámocká 102.
Na svojom zasadnutí dňa 27. mája prerokovala:
· návrh na uzavretie nájomných zmlúv s Mgr. Milanom Kopčekom, Máriou Pintérovou a Ing. Alexandrou Bušinskou,
· uznesenie o prijatí Smernice o zásadách ubytovania v študentských domovoch 
a v zmluvných zariadeniach UKF v Nitre,
· uznesenie o prijatí Študijného poriadku doktorandského štúdia FPV UKF v Nitre.
Na svojom zasadnutí dňa 7. októbra  prerokovala:
· doplnok Organizačného poriadku UKF v Nitre – zmena názvu Poradenského a servisného centra na názov Študentské centrum,
· doplnok č. 5 k Štipendijnému poriadku UKF v Nitre,
· návrh na nájomnú zmluvu s RELCO SLOVAKIA, s. r. o. so sídlom Chotárna 15, 949 01 Nitra,
· návrh rektora na uzavretie kúpnej zmluvy, ktorej predmetom je kúpa nehnuteľností – pozemkov registra „C“ zapísaných na LV č. 1011 katastra nehnuteľností Katastrálneho odboru, Okresného úradu Komárno pre katastrálne územie Patince, obec Patince,
· návrh Študijného poriadku doktorandského štúdia PF UKF v Nitre.
Na svojom zasadnutí dňa 9. decembra  prerokovala: 
· návrh na uzavretie nájomnej zmluvy s Renátou Urbanovou,
· opravné uznesenie ku kúpe pozemkov v Patinciach.
Vo všetkých prípadoch odporučila legislatívna komisia AS UKF v Nitre predložené návrhy 
a vnútorné predpisy schváliť a vydať predchádzajúci písomný súhlas s uzavretím nájomných zmlúv.

Volebná komisia koordinovala voľby a schvaľovanie personálnych otázok spojených s tajným hlasovaním. Taktiež zabezpečovala prípravu a priebeh doplňujúcich volieb do AS UKF v Nitre, nakoľko zaniklo členstvo trom zástupcom študentskej časti AS a jednému členovi zamestnaneckej časti AS.   
Dňa 1. apríla 2019 bol na návrh rektora UKF v Nitre zvolený prof. JUDr. Marek Števček, PhD., rektor Univerzity Komenského v Bratislave za člena Vedeckej rady UKF v Nitre.
Dňa 27. mája 2019 bola na návrh zamestnaneckej časti AS  UKF v Nitre zvolená 
doc. PaedDr. Marcela Verešová, PhD. za členku Správnej rady UKF v Nitre.
Dňa 7. októbra 2019 boli na návrh rektora UKF v Nitre navrhnutí kandidáti Ing. Miroslav Masarik a JUDr. Pavol Hrušovský za členov Správnej rady. Obidvaja kandidáti boli tajným hlasovaním zvolení prítomnými členmi senátu.
Dňa 6. novembra 2019 sa uskutočnili doplňujúce voľby do AS UKF v Nitre za FSVaZ. Okrskové volebné komisie boli vytvorené na základe návrhu členov z jednotlivých fakúlt UKF v Nitre. Za členku akademického senátu za FSVaZ bola zvolená PhDr. Dana Brázdilová, PhD.
Za študentskú časť boli v doplňujúcich voľbách volení študenti z Filozofickej fakulty a Fakulty stredoeurópskych štúdií UKF v Nitre. Z najväčším počtom hlasov boli do senátu zvolení Mgr. Barbora Jančiová (FF) a Mgr. Rudolf Radics (FSŠ).
Na základe doplňujúcich volieb bolo potrebné doplniť jednotlivých členov predsedníctva AS UKF v Nitre za študentskú časť, člena legislatívnej komisie a člena volebnej komisie za študentskú časť. Dňa 5. 12. 2019 sa predsedníčkou legislatívnej komisie stala doc. PaedDr. Viera Tomková, PhD. Členkou legislatívnej komisie sa stala PhDr. Dana Brázdilová, PhD., členkou predsedníctva senátu sa stala Mgr. Viktória Kyselová a členkou volebnej komisie za študentskú časť sa stala Bc. Katarína Dakóová.

[bookmark: _GoBack]Na záver môžeme konštatovať, že členovia akademického senátu pristupovali k svojej práci svedomito a zodpovedne v snahe čo najlepšie zastupovať zamestnaneckú, ako aj študentskú časť akademickej obce univerzity. Rokovania sa niesli v dobrej pracovnej a konštruktívnej atmosfére, k čomu prispel aj otvorený prístup vedenia univerzity.

                                                                               


 doc. PaedDr. Gabriela Pavlovičová, PhD.
                                                                                  predsedníčka AS UKF v Nitre

